# Roger Usart

Roger Usart (Manlleu, 1977) és un músic català. La seva música ha sigut definida d'arrels nord-americanes, mentre que la seva manera de cantar l'acosta més a un crooner.

## Trajectòria

Va començar liderant bandes com La Fellatio de Cupido i Miyagui, per després començar una carrera en solitari.
També ha format part de la banda tribut a Johny Cash Men in Black, junt amb Jordi Torrents (La Iaia), Carla Serrat (Joana Serrat, Carla), Albert Bosch (Mimisikous Band).
El seu primer disc en solitari fou Cage without a bird, publicat el 2013. Després el seguiria Songs from a Twisted neck, publicat el 2016 i produït per Ryan Boldt (The Deep Dark Woods). El disc fou considerat el millor disc d'americana de l'any per Mondosonoro. Per enregistrar-ho, va comptar amb una banda formada per Toni Mena (guitarres i dobro), Marçal Ayats (cello), Toni Serrat (bateria i percussions), Luke Goetz (pedal steel guitar), Joana Serrat (veus) Lluís Gómez (banjo) i el piano de Jordi Casadesús (La iaia, Núria Graham).
Mestre de professió, el 2019 es va fer viral un tuit seu, on una nena de l'escola on treballa cantava una cançó “El pirata és el meu amic”. La piulada va provocar que es fessin desenes de versions de la cançó i fins i tot van fer un gag sobre el tema al programa de TV3 Polònia.
El mateix 2019, apassionat de la música d'arrel americana, Usart va iniciar l'aventura del 'sasquatch', un periple pels Estats Units analitzant l'impacte social de la figura del 'bigfoot'. El 2022 hi va tornar per enregistrar un documental sobre el tema.
El seu darrer disc en solitari, Llamp de bosc, va ser seleccionat com un dels millors de 2020 per la revista Mondosonoro.
Usart també és integrant del supergrup Riders Of The Canyon, amb la cantautora Joana Serrat, Matthew McDaid i Víctor Partido, amb qui el 2023 va publicar un disc enregistrat a Barcelona, Girona, Texas, Nashville, Oregon i Londres.
El 2024 va publicar la canço Quan Olot era ben lluny, on va recollir les vivències de la gent de Riudaura.

## Discografia

En solitari:
* Cage without a bird (autoeditat, 2013)
* Songs From A Twisted Neck (Great Canyon, 2016)
* Llamp de bosc (Great Canyon Records, 2020)

## Referències

* 1 2 3 García, Julián. «Roger Usart, el músico de Osona que se fue a América tras la huella del 'bigfoot'» (en castellà), 23-11-2022. [Consulta: 12 novembre 2023].
* ↑ CCMA. «Nou concert "Delicatessen" amb Emily Jane White i Roger Usart, en exclusiva per als oients d'iCat.cat», 08-11-2016. [Consulta: 12 novembre 2023].
* ↑ Enderrock.cat. «Roger Usart escurça distàncies | Enderrock.cat». [Consulta: 12 novembre 2023].
* ↑ «Men In Black rinden tributo a Johnny Cash» (en castellà). Mondosonoro, 06-11-2013. [Consulta: 12 novembre 2023].
* ↑ «Roger Usart - Songs from a twisted neck La Masia Music Lab» (en anglès). [Consulta: 12 novembre 2023].
* ↑ «Roger Usart (duo)». [Consulta: 12 novembre 2023].
* ↑ Enderrock.cat. «El nou hit viral «El pirata és el meu amic» | Enderrock.cat». [Consulta: 12 novembre 2023].
* ↑ CCMA. «La tarda de Catalunya Ràdio - Roger Usart: "Vaig trobar paral·lelismes del Bigfoot a Catalunya" - 3Cat». [Consulta: 12 novembre 2023].
* ↑ «Roger Usart, al país del ‘sasquatch’». [Consulta: 12 novembre 2023].
* ↑ Disturbios, Don. «Los mejores discos catalanes de 2020 según Mondo Sonoro» (en castellà), 04-01-2021. [Consulta: 12 novembre 2023].
* ↑ Stoian, Maria. «Riders Of The Canyon vuelven con nuevo single y anuncian álbum» (en castellà), 04-05-2023. [Consulta: 12 novembre 2023].
* ↑ «Roger Usart Archives» (en anglès britànic), 25-06-2023. [Consulta: 12 novembre 2023].
* ↑ Vidal, Guillem. «Riding the canyon - 10 Sep 2023» (en anglès). [Consulta: 12 novembre 2023].
* ↑ CCMA. «Telenotícies - "Quan Olot era ben lluny", la cançó de Riudara que narra les vivències i records de la gent gran del poble - 3Cat». [Consulta: 28 agost 2024].
* ↑ Enderrock.cat. «Roger Usart: «Sempre m’ha costat connectar amb la música alegre» | Enderrock.cat». [Consulta: 12 novembre 2023].
* ↑ joan. «Estrenamos "La vida que pren", el nuevo videoclip de Roger Usart (2020)» (en castellà), 03-06-2020. [Consulta: 12 novembre 2023].